Diari Oficial de la Generalitat Valenciana


Sumari del DOGV 5959, del 20-02-2009 (2009/1712)

RESOLUCIÓ de 19 de novembre de 2008, del Servici Territorial d'Energia, per la qual s'atorga a Repsol Butano, SA, l'autorització administrativa i l'aprovació del projecte d'execució, per a la instal·lació d'una xarxa de distribució canalitzada i un depòsit fix de GLP de 10.000 litres, per a subministrament als habitatges de la unitat d'execució A del sector El Ventorrillo, al terme municipal de Gilet, província de València. Expedient número CBREDE 2006/33/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5959

Data del DOGV
:   20-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/1712


Data del document
:   19-11-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Gilet
    * empresa privada
    * gas natural

RESOLUCIÓ de 19 de novembre de 2008, del Servici Territorial d'Energia, per la qual s'atorga a Repsol Butano, SA, l'autorització administrativa i l'aprovació del projecte d'execució, per a la instal·lació d'una xarxa de distribució canalitzada i un depòsit fix de GLP de 10.000 litres, per a subministrament als habitatges de la unitat d'execució A del sector El Ventorrillo, al terme municipal de Gilet, província de València. Expedient número CBREDE 2006/33/46. [2009/1712]  
Vista la sol·licitud presentada per Repsol Butano, SA, amb data 23 de maig de 2006, en el Servici Territorial d'Energia de València de la Conselleria d'Infraestructures i Transport, juntament amb el projecte d'instal·lació d'una xarxa de distribució canalitzada i un depòsit fix de GLP de 10.000 litres per a subministrament als habitatges de la unitat d'execució A del sector El Ventorrillo, al terme municipal de Gilet, província de València, firmat per un tècnic competent i visat pel col·legi oficial corresponent en data 25 d'abril de 2006, perquè li siga atorgada l'autorització administrativa i l'aprovació del projecte d'execució, per a la instal·lació d'una xarxa de distribució canalitzada i un depòsit fix de GLP de 10.000 litres, per a subministrament als habitatges de la unitat d'execució A del sector El Ventorrillo, al terme municipal de Gilet, província de València.  
Vist que va ser realitzada la informació pública, a què fa referència l'article 46 bis de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de la publicació del DOCV, d'1 de juliol de 2008, i del BOP de la província de València, de 24 de juny de 2008.  
Durant el període d'informació pública va ser presentat un escrit d'al·legacions per l'empresa Gas Natural Cegás, SA, en el qual manifesta, en síntesi, que Gas Natural Cegás, SA, té l'autorització administrativa per a la construcció d'instal·lacions de distribució de gas natural al municipi de Gilet per Resolució del Servici Territorial d'Indústria i Energia, de 3 de maig de 2001, i que la instal·lació projectada per Repsol Butano, SA, es troba ubicada en la zona sobre la qual té autorització administrativa, per la qual cosa hi ha un distribuïdor autoritzat en la zona i correspon denegar la sol·licitud, i afig que Cegás ha sol·licitat, i es tramita en l'expedient CBREDE/2007/11/46, l'aprovació del projecte d'instal·lacions que comprén la xarxa de distribució que dotaria de gas natural el nucli urbà de Gilet.  
Traslladat l'escrit d'al·legacions a l'empresa peticionària, esta va contestar que s'oposava a la sol·licitud de denegació, pels motius i fonaments jurídics que es contenen en l'escrit presentat, i que en síntesi, s'oposa a les consideracions al·legades per Cegás atés que l'existència de xarxes de distribució de gas natural no impedixen l'exercici de l'activitat de subministrament de GLP per canalització i perquè la sol·licitud presentada és per a una zona geogràficament delimitada a una actuació urbanística i per a una urbanització molt concreta, i descriu una infraestructura capaç de satisfer immediatament els requeriments de consum de la zona referida.  
Vist que, per mitjà d'un escrit d'1 d'agost de 2008, l'empresa Gas Natural Cegás, SA, va manifestar haver rebut informació de Repsol Butano, SA, i de l'empresa urbanitzadora del sector El Ventorrillo a fi d'oferir una solució de subministrament provisional i imminent amb GLP als habitatges i d'acord amb el fet que el subministrament amb gas natural no és viable actualment i, en canvi, ha d'oferir-se una solució de subministrament, es revisen les al·legacions presentades anteriorment, sense que es formulen inconvenients a la sol·licitud d'autorització administrativa d'instal·lació de gasos liquats del petroli presentada per Repsol Butano, SA, entenent que s'atorga amb caràcter provisional fins a l'arribada del subministrament de gas natural.  
Vist que va ser sol·licitat pel Servici Territorial d'Energia de València un informe a l'Ajuntament de Gilet sobre la sol·licitud de Repsol Butano, SA, ja que pot afectar la instal·lació a béns i servicis d'eixe Ajuntament, i s'ha rebut un informe en què manifesta que no hi ha cap condició a l'aprovació del projecte d'instal·lació de subministrament de gas canalitzat per mitjà de depòsit fix de GLP i xarxa de distribució per a la unitat d'execució del sector A El Ventorrillo.  
Vist que consta com a antecedent la Resolució de 3 de maig de 2001, del Servici Territorial d'Indústria i Energia de la Conselleria d'Indústria i Comerç, per mitjà de la qual s'atorga autorització administrativa a l'empresa Cegás, SA, per a la construcció de les instal·lacions de distribució de gas natural al terme municipal de Gilet, i s'ha sol·licitat l'aprovació del projecte d'execució davant del Servici Territorial d'Energia de València i que es tramita en l'expedient de referència CBREDE/2007/11/46, sense que fins a la data s'haja executat o realitzat cap actuació.  
Vist que per aplicació de l'article 46 bis punt 1 de l'esmentada Llei 34/1998, de 7 d'octubre, l'emmagatzemament i la distribució de gasos liquats de petroli, combustibles gasosos manufacturats i sintètics i mescles de gasos i aire per a subministrament per canalització, requerixen autorització administrativa prèvia.  
Atés que s'han complit els tràmits reglamentaris en l'expedient instruït a este efecte.  
Atés que este Servici Territorial d'Energia és competent per a dictar la present resolució d'acord amb l'article 3.3. d) de la Llei 34/1998 i amb l'article 28 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Este Servici Territorial d'Energia resol:  
Atorgar a Repsol Butano, SA, autorització administrativa i aprovar el projecte d'execució de la instal·lació d'una xarxa de distribució canalitzada i un depòsit fix per a GLP de 10.000 litres, per a subministrament als habitatges de la unitat d'execució A del sector El Ventorrillo, al terme municipal de Gilet, província de València, les característiques principals del qual són:  
- Un depòsit fix soterrat per a GLP amb capacitat de 10.000 litres amb equip de regulació.  
- Xarxa de distribució per a suportar una pressió MPB(1), constituïda per una canonada de polietilé de 40 mm de diàmetre (20 mm per a les connexions) i una longitud de 550 ml.  
La xarxa té el seu origen en la clau d'eixida del centre d'emmagatzemament i discorre soterrada per rases en zones públiques, voreres o calçades, i és vàlida la instal·lació esmentada tant per a la conducció de GLP com per a la de gas natural.  
- Pressupost del projecte presentat: 17.500 euros.   
(1) MPB: 0,4 bar < P = 4 bar  
La present autorització administrativa s'atorga a l'empara del que disposen els articles 3.3 apartat d) i 46 bis de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que s'esmenten a continuació:  
1. El titular d'esta constituirà en el termini d'un mes, a partir de la data de la notificació de la present resolució, una garantia per valor de 350 euros, import del dos per cent del pressupost de la instal·lació que consta en l'expedient de sol·licitud, que s'ha de presentar en el Servici Territorial d'Energia de València, per a garantir el compliment de les seues obligacions, d'acord amb el punt 5 de l'article 46 bis de la Llei 34/1998, de 7 d'octubre, del Sector d'Hidrocarburs, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La fiança esmentada es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València atorgue l'autorització d'explotació de les instal·lacions a què es referix la present resolució.  
2. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que siguen aplicables i, en especial, les relatives a l'ordenació del territori i del medi ambient, tot això segons el que disposa el punt 5 de l'article 46 bis de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
3. Les instal·lacions que s'establiran es faran d'acord amb el projecte tècnic d'execució presentat, firmat per tècnic competent i visat pel col·legi oficial corresponent en data 25 d'abril de 2006, en les fases de gasificació següents i a partir de la data de la notificació de la present resolució:   
Fases d'execució:  
La primera fase s'executarà en tres mesos i comprén el centre d'emmagatzemament i una part de la xarxa de distribució. La segona fase s'estén a l'execució completa de la xarxa, i el termini és d'un mes. L'extensió geogràfica i detall d'estes queda reflectit en el plànol núm. 5 del projecte citat.  
En tot cas, les instal·lacions hauran de complir el Reglament Tècnic de Distribució i Utilització de Combustibles Gasosos aprovat per Reial Decret 919/2006, de 28 de juliol; el Reglament de Xarxes i Connexions de Combustibles Gasosos aprovat per Orde de 18 de novembre de 1974 (BOE 6 desembre 1974) i modificat per l'Orde de 26 d'octubre de 1983 (BOE 08.11.83) i la seua correcció d'errors (BOE 23.07.84); l'Orde de 6 de juliol de 1984 (BOE 23.07.84); l'Orde de 9 de març de 1994 (BOE 21.03.94); l'Orde de 29 de maig de 1998 (BOE 11.06.98) i el Reglament General del Servici Públic de Gasos Combustibles, tot això en tot el que no haja sigut modificat per la Llei 34/1998, de 7 d'octubre, del Sector d'Hidrocarburs (BOE núm. 241 del 8 d'octubre de 1998), segons establix la disposició addicional sisena o el Reglament Tècnic de Distribució i Utilització de Combustibles Gasosos aprovat per Reial Decret 919/2006, de 28 de juliol, així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
Una vegada acabades les obres d'instal·lació, Repsol Butano, SA, efectuarà els assajos i les proves oportunes, així com presentarà un certificat d'instal·lació subscrit pel titular de les instal·lacions i un certificat final d'obra, firmat per tècnic competent i visat pel col·legi oficial corresponent, en el qual conste que la construcció i muntatge de les instal·lacions s'han efectuat d'acord amb la normativa tècnica vigent que li siga d'aplicació i amb el projecte presentat i modificacions, si és el cas.  
4. La determinació de les tarifes i del règim econòmic que s'apliquen per al subministrament de GLP es regiran per les disposicions vigents en cada moment.  
5. Serà causa de revocació de la present autorització administrativa l'incompliment de les condicions esmentades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
6. La present autorització entrarà en vigor l'endemà de la data de la notificació.  
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (c/ Colom núm. 1, 4ª 46190 València), en el termini d'un mes, comptador a partir de l'endemà de la notificació de la present, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic i del Procediment Administratiu Comú.  
València, 19 de novembre de 2008.- El cap del Servici Territorial d'Energia: Enrique Climent Sirvent.